钦定古今图书集成/明伦汇编/氏族典/第294卷 > 方正化
## 钦定古今图书集成/明伦汇编/氏族典/第294卷 > 方正化

按《畿辅通志》：“正化，山东人。崇祯时为司礼监太监。性
忠勇，好谈兵。壬午，畿内设总监督军，正化奉命守保
定全城，有功，旋撤回。甲申，上遣大学士李建泰经略
七省办贼师，至芦沟桥，辄哗不以闻。上召正化，谕令
复为总监，督军驻保定，正化叩头痛哭。行至保定，时
流寇已抵固关矣。正化即登陴，与诸文武同心坚守。”
月馀城陷，正化杀贼数十人，贼群刃交攒，断头掷城
下，所从中官十馀人，悉为贼杀。